REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/287-15

26. jun 2015. godine

B e o g r a d

Z A P I S N I K

120. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 26. JUNA 2015. GODINE

 Sednica je počela u 9,30 časova.

 Sednicom je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Branka Janković, Živan Đurišić, zamenik člana Dragana Nikolića, Svetislav Vukmirica, Dragan Polovina, Tanja Tomašević Damnjanović, Žarko Mićin i Petar Petrović.

 Sednici nisu prisustvovali članovi Odbora: Veroljub Arsić, Biljana Pantić Pilja, prof. dr Janko Veselinović, Žarko Obradović, Neđo Jovanović, Balint Pastor, Mirko Čikiriz, Vesna Besarović i Gordana Čomić, kao ni njihovi zamenici.

 Sednici su prisustvivali: Dragana Vujić, načelnik Odeljenja u Ministarstvu spoljnih poslova, Saša Mirković, državni sekretar, Snežana Pečenčić, načelnik Odeljenja i Dejan Stojanović, rukovodilac Grupe u Ministarstvu kulture i informisanja

 Na predlog predsednika Odbora, jednoglasno (sa 9 glasova za,) je usvojen sledeći

D n e v n i r e d:

1. Razmatranje Predloga zakona o izmenama i dopunama Zakona o javnom informisanju i medijima, koji je podnela Vlada;

2. Razmatranje Predloga zakona o potvrđivanju Sporazuma između Vlade Republike Srbije i Vlade Narodne Republike Kine o obostranom osnivanju kulturnih centara, koji je podnela Vlada.

 Prva tačka dnevnog reda. Razmatranje Predloga zakona o izmenama i dopunama Zakona o javnom informisanju i medijima, koji je podnela Vlada.

 Odbor je razmotrio Predlog zakona o izmenama i dopunama Zakona o javnom informisanju i medijima, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo jednoglasno (sa 9 glasova za).

 Za izvestioca Odbora na sednici Narodne skupštine određen je predsednik Odbora.

 Druga tačka dnevnog reda. Razmatranje Predloga zakona o potvrđivanju Sporazuma između Vlade Republike Srbije i Vlade Narodne Republike Kine o obostranom osnivanju kulturnih centara, koji je podnela Vlada.

 Odbor je razmotrio Predlog zakona o potvrđivanju Sporazuma između Vlade Republike Srbije i Vlade Narodne Republike Kine o obostranom osnivanju kulturnih centara, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo jednoglasno (sa 9 glasova za).

 Za izvestioca Odbora na sednici Narodne skupštine određen je predsednik Odbora.

 Sednica je završena u 9,35 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović